Diari Oficial de la Generalitat Valenciana


Sumari del DOGV 5807, del 16-07-2008 (2008/7785)

Informació pública de l'aprovació de la modificació de l'alternativa tècnica inicial inclosa en el Programa d'Actuació Integrada pel qual es desenvolupa la Unitat d'Execució de Guadex i obertura del termini per a consulta.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5807

Data del DOGV
:   16-07-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/7785


Data del document
:   12-06-2008

Organisme emissor
:   Ajuntament de Navajas

Tipus de document
:   Informació Pública

Descriptors 

:   * Navajas
    * pla d'urbanisme
    * administració local

Informació pública de l'aprovació de la modificació de l'alternativa tècnica inicial inclosa en el Programa d'Actuació Integrada pel qual es desenvolupa la Unitat d'Execució de Guadex i obertura del termini per a consulta. [2008/7785]  
El Ple de l'Ajuntament de Navajas, en sessió celebrada el dia 29 de maig de 2008, va adoptar, entre altres, l'acord pel qual s'aprova la modificació de l'alternativa tècnica inicial inclosa en el Programa d'Actuació Integrada pel qual es desenvolupa la Unitat d'Execució de Guadex, la qual cosa es publica d'acord amb el que establix l'article 104 de la Llei 16/2005, de 30 de desembre, Urbanística Valenciana, perquè se'n prenga coneixement i tinga els efectes oportuns:  
Amb data 31 de juliol de 2007 esta corporació va aprovar definitivament el Programa d'Actuació Integrada per al desenvolupament de la Unitat d'Execució de Guadex, que comprenia entre altra documentació l'oportuna alternativa tècnica per a l'execució mitjançant gestió directa. I si bé este acord va incorporar al programa les al·legacions presentades durant el període d'informació pública, el desenvolupament d'este ha posat en evidència que existixen circumstàncies que inicialment han sigut deficientment previstes o directament no han sigut previstes, cosa que fa inviable l'execució de l'alternativa tècnica inicial en els termes actuals.  
En este sentit es manifesta tant l'informe jurídic emés pel lletrat José Vicente Marín Raro com el dictamen de la Comissió Informativa d'Urbanisme de data 27 de maig de 2008, dels quals es deduïx que, per a l'esmena cal la íntegra revisió de l'alternativa tècnica inicial.  
A este efecte, Enrique R. Martín Gimeno, arquitecte redactor i director de l'obra, ha procedit a la modificació de l'alternativa tècnica, així com a l'adequació del quadre de reparcel·lació.  
Per tot això, este ajuntament, per unanimitat dels membres presents, que representen la majoria absoluta del número legal de membres de la corporació,  
Acorda  
Primer. Aprovar la modificació de l'alternativa tècnica inicial inclosa en el Programa d'Actuació Integrada pel qual es desenvolupa la Unitat d'Execució de Guadex mitjançant gestió directa, en els terminis que recullen els informes tècnics i jurídics incorporats a l'expedient.  
Segon. Sotmetre este document a informació pública mitjançant anuncis en el Diari Oficial de la Comunitat Valenciana, tauler d'edictes de la casa consistorial i en un periòdic de la província de difusió a la localitat, així com mitjançant notificació individual als interessats, per un període de 30 dies hàbils.  
La qual li va notificar als efectes del que preveu la vigent Llei Urbanística Valenciana i Reglament.  
Navajas, 12 de juny de 2008.- L'alcalde: José Vicente Torres Escrig.